CELEX: C2005/193/50
Language: lt
Date: 2005-08-06 00:00:00
Title: Byla T-195/05 N.V. Deloitte Business Advisory 2005 m. gegužės 19 d. pareikštas ieškinys Europos Bendrijų Komisijai

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/30
            
         N.V. Deloitte Business Advisory 2005 m. gegužės 19 d. pareikštas ieškinys Europos Bendrijų Komisijai
   (Byla T-195/05)
   (2005/C 193/50)
   Proceso kalba: olandų
   2005 m. gegužės 19 d. Europos Bendrijų Pirmosios instancijos teisme buvo pareikštas N.V. Deloitte Business Advisory, kurios pagrindinė būstinė Briuselyje (Belgija), atstovaujamos Dirk Van Heuven, Steve Ronse ir Sofie Logie, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               1)
            
            
               panaikinti skundžiamus sprendimus;
            
         
               2)
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė, kuri kartu su kitomis įmonėmis sudarė konsorciumą, EUPHET vardu pateikė paraišką Europos Komisijos organizuojamame konkursui „Sanco Evaluation Framework Contract, Lot 1 (Public Health) — tender n
      o SANCO/2004/01/041“. Ieškiniu ieškovė prašo panaikinti Komisijos sprendimą nepasirinkti EUPHET sutarties šalimi ir sprendimą sudaryti sutartį su trečiąją šalimi, kuris ieškovei nebuvo įteiktas ir apie kurį ji nežinojo.
   Ieškinį ieškovė grindžia Reglamento Nr. 1605/2002 dėl Europos Bendrijų bendrajam biudžetui taikomo finansinio reglamento (1) 94 straipsnio ir Reglamento Nr. 2342/2002, nustatančio išsamias Reglamento Nr. 1605/2002 (2) dėl Europos Bendrijų bendrajam biudžetui taikomo finansinio reglamento įgyvendinimo taisykles, 138 straipsnio bei 147 straipsnio 3 dalies pažeidimu. Be to, ieškovė nurodo konkurso dokumentams keliamų reikalavimų, bendros pareigos motyvuoti ir teisėtų lūkesčių principo pažeidimą.
   Ieškovės nuomone, pagrindas atmesti paraišką, t. y. kad jos siūlomos priemonės išvengti interesų konflikto netinkamos ir nepakankamai užtikrina, kad jo bus išvengta,, yra visiškai neteisėtas ir nesuderinamas su konkurso sąlygomis. Ieškovė nurodo, kad užtenka sutarties šalies įsipareigojimo, pasirašant sutarties projektą, nedelsiant informuoti Komisiją apie bet kokį galimą interesų konfliktą ir kuo greičiau šį konfliktą išspręsti. Taip pat ieškovė tvirtina pasiūliusi daugiau priemonių nei buvo reikalaujama.
   Ieškovė priduria, kad ji niekada nebuvo paprašyta pateikti papildomos informacijos, o tai, jos manymu, yra Reglamento Nr. 2342/2002 146 straipsnio 3 dalies, teisėtų lūkesčių, vienodo vertinimo ir nediskriminavimo principų, o taip pat Reglamento Nr. 1605/2002 89 straipsnio 1 dalies ir 99 straipsnio pažeidimas.
   
      (1)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 242, p. 1).
   
      (2)  2002 m. gruodžio 23 d. Komisijos reglamentas (EB, Euratomas), nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, p. 1).